טריגוניים

טריגוניים (שם מדעי: Dasyatidae; בעברית: חתול ים) היא משפחת יצורים ימיים סחוסיים בעלי גוף שטוח דלתוני או עגול. הטריגוניים חיים קרוב לחוף, גם במים רדודים. רוב המינים נפוצים במים טרופיים ברחבי העולם, אך ישנם גם מינים החיים באזורי מים מתוקים באסיה, באפריקה ובפלורידה. רוב המינים אינם מאוימים ואף לא נמצאים בסכנת הכחדה. קרובי משפחה של הטריגונים הם המשפחה טריגוני נהרות והם שייכים לאותה סדרה ואותה על-משפחה (יחד עם עוד שתי משפחות קטנות). לבד מתפוצתם בנהרות ואגמים הם דומים מאוד לטריגונים הימיים וקיים קושי להבדיל ביניהם. הטריגוניים מתניידים במים במעין תנועת "תעופה", נעים קדימה ומאיצים בעזרת סנפירי החזה הגדולים שלהם. העוקץ שלהם, הנמצא בבסיס הזנב, הוא ארוך וחד כתער ומצופה בארס. לרוב אינם תוקפנים, אך כשהם בסכנה העוקץ הארוך מזדקר ופגיעתו עלולה להיות קטלנית למי שבא עמו במגע, לפעמים על ידי דריכה עליו. כך למשל נהרג חובב הטבע האוסטרלי סטיב ארווין. בשיא עונת הרבייה זכרי הטריגונים נעשים תוקפניים ומרחיקים בני אדם מהטריטוריה שלהם. הגורמים העיקריים המשפיעים על חומרת הפצע כפי שתועד בתצפיות רבות הם- ראשית, הגודל היחסי של טריגון (טריגון בקוטר מטר או יותר עקיצתו חמורה יותר מטריגונים קטני ממדים, שכן אז מדובר בחתך או פצע שטחי בלבד), ושנית הטיפול הרפואי שבמדינות שאינן מערביות מגיע לעיתים באיחור של מספר ימים ואז מתפתחים זיהומי משנה סביב פצע החתך. בניגוד למשפחת הטריגוניים, טריגוני הנהרות (Potamotrygonidae) מעולם לא הביאו לתמותה בקרב בני האדם, זאת למרות חשיפה גדולה יותר למינים אלו עקב שטחי מחיה משותפים עם הילידים הדרום אמריקאיים, אזורי הדיג וכן גידול לצורכי נוי. הטריגוניים אינם מסוגלים לראות את טרפם, כי עיניהם נמצאות בחלק העליון של גופם, ואילו פיהם נמצא בחלקו התחתון, במקום זאת, הם משתמשים בחוש הריח שלהם ובקולטנים חשמליים, בדומה לכרישים. תזונתם מתבססת בעיקר על רכיכות וסרטנים ומדי פעם על דגים קטנים אחרים. הפה מכיל שיניים חזקות המסוגלות לפצח את קונכיות טרפם. הטריגוניים משתקעים בקרקע בעת האכילה, כך שלעיתים קרובות רק עיניהם וזנבותיהם נראים לעין. תת-משפחה Dasyatinae סוג Bathytoshia סוג טריגון (Dasyatis) סוג Hemitrygon סוג Hypanus סוג ומין יחיד מטאטריגון מיקרופוס (Megatrygon microps) סוג ומין יחיד טריגון כד-אף (Pteroplatytrygon violacea) סוג Taeniurops סוג Telatrygon תת-משפחה Hypolophinae סוג ומין יחיד Makararaja chindwinensis סוג Pastinachus - בו טריגון כנוף-זנב תת-משפחה Neotrygoninae סוג Neotrygon - בו טריגון ברוד סוג מחבטן (Taeniura) תת-משפחה Urogymninae סוג Brevitrygon סוג Fluvitrygon סוג Fontitrygon סוג Himantura - בו טריגון נהרות ענק וטריגון נקוד סוג Maculabatis סוג Pateobatis סוג Urogymnus טריגון כנוף-זנב טריגון תטידיס מחבטן הספירים טריגון ברוד טריגון אמריקאי Himantura leoparda מדיה וקבצים בנושא טריגוניים בוויקישיתוף טריגוניים, באתר ITIS (באנגלית) טריגוניים, באתר NCBI (באנגלית) טריגוניים, באתר Animal Diversity Web (באנגלית) טריגוניים, באתר האנציקלופדיה של החיים (באנגלית) טריגוניים, באתר GBIF (באנגלית) טריגוניים, באתר אנציקלופדיה בריטניקה (באנגלית) מידע רפואי על עקיצות הטריגוניים, באתר אוניברסיטת פנסילבניה הטריגון שהרג את חוקר הטבע האוסטרלי, באתר הידען הדייגים והים, באתר טבע הדברים צביקה לבנת, מסתתרים בחול: סוד הקסם של הטריגונים, באתר ynet, 28 בספטמבר 2015 שירות "הארץ", "צייד התנינים" האוסטרלי נהרג מעקיצת דג, באתר הארץ, 4 בספטמבר 2006 Peter J. Fenner, John A. Williamson, Ralph A. Skinner, Fatal and non‐fatal stingray envenomation (for editorial comment, see page 610; see also pages 625, 626 and 708), Medical Journal of Australia 151, 1989-12-XX, עמ' 621–625 doi: 10.5694/j.1326-5377.1989.tb139631.x Vidal Haddad Junior, Environmental dermatology: skin manifestations of injuries caused by invertebrate aquatic animals, Anais Brasileiros de Dermatologia 88, 2013-08, עמ' 496–506 doi: 10.1590/abd1806-4841.20132587